Serbski sedleński rum

Serbski sedleński rumRozpyrjona diskusija dla sedleńskego ruma, Nowy Casnik, 03.09.2013 - jo toś ten region w pódzajtšnej Sakskej a pódpołdnjowej Bramborskej, źož jo pódwjacornosłowjański serbski lud domorodny.

 Historiski serbski sedleński rum 
Źinsajšny serbski sedleński rum jo jano mały źěl historiskego serbskego ruma. Serbski historiski teritorium jo se rozpśestrěwał wósrjejź 9. stolěśa na pódwjacorje wót rěki Solawy a na pódzajtšu wót rěkoma Bobr a Kwisa. Kraj, kótaryž serbske rody su wót 6.do 10.stolěśa wobydlili a wobkněžyli, jo wobpśimjeł w cełem něźi 40 000 kwadratnych kilomejtarjow wjeliku płoninu.

 Města a gmejny 
K Serbskemu sedleńskemu rumoju słušaju slědujuce města a gmejny

 W Sakskej:
 Wokrejs Budyšyn: Bóšicy, Budestecy (mimo Jiłoc), Budyšyn, Bukecy (mimo Wujezda), Chrósćicy, Dobruša-Huska (mimo Kosarnje a Noweje Wsy), Halštrow (jano Krěpjecy), Halštrowska hola, Hodźij, Hornja Hórka, Kamjeńc (jano Brěznja, Hlinowc, Jěžow, Kamjeńc a Němske Pazlicy), Kubšicy, Kulow, Łaz, Malešecy, Njebjelčicy, Njeswačidło, Pančicy-Kukow, Porchow (jano Nowy Dwór), Radwor, Rakecy, Ralbicy-Róžant, Sprjewiny Doł, Wórjejce, Worklecy, Wóslink (jano Jitro), Wóspork a Wulka Dubrawa
 Wokrejs Zgórjelc: Běła Woda, Chrjebja-Nowa Wjes, Dźěwin, Hamor, Jabłońc, Krušwica, Kwětanecy při jězoru (jano Hóršow a Hóznica), Mikow, Mužakow, Rěčicy, Slepo, Trjebin, Wuskidź a Wysoka Dubrawa (mimo Drěnowa, Jerchec a Radšowa)
 W Bramborskej:
 Wokrejs Damna-Błota: Běła Góra-Bělin, Błośańska Góla, Lubin (Błota), Markojska Góla (jano Dołgi, Lutol, Małe Linje a Mrocna), Nowa Niwa, Slopišća a Tšupc
 Wokrejs Górne Błota-Łužyca: Kalawa, Lubnjow, Nowa Jazorina, Nowe Wiki, Wětošow a Zły Komorow
 Wokrejs Sprjewja-Nysa: Baršć, Bórkowy, Brjazyna (Błota), Derbno (jano Dubojce, Grano, Kerkojce a Wjeliki Gósćeraz), Dešno-Strjažow, Drjenow, Drjowk, Feliksowy jazor (jano Błobošojce), Gatojce, Gołkojce, Góry, Grodk, Hochoza, Janšojce, Kopańce (jano Hažow a Wjelike Dobrynje), Łukojce, Móst, Picnjo, Smogorjow-Prjawoz, Turjej, Turnow-Pśiłuk a Wjelcej

 Literatura 
 Peter Kunze, Serby w Dolnej Łužycy, pśełožk do dolnoserbšćiny Uwe Gutšmidt, Podstupim 2001 (Podstupimske pśinoski k Sorabistice, No 4).

 Wótkaze 

Kategorija:Serbstwo